সূত্রমতে গত সাড়ে ৬ বছরে (২০০৯-২০১৪) তার নির্বাচনী এলাকায় প্রায় ২শ’কোটি টাকার উন্নয়ন প্রকল্প বাস্তবায়ন করেছেন। প্রকল্পের মধ্যে রয়েছে- বিদ্যালয় ভবন নির্মাণ ও সংস্কার, গ্রামীণ সড়ক নির্মাণ, পুণঃ নির্মাণ ও ঈদগাহ মাঠ, কবরস্থান শ্মশান ঘাট, হাট-বাজার উন্নয়ন অবকাঠামো নির্মাণ ও সংস্কার, মন্দির, মসজিদ সংস্কার ও মাটি ভরাট, খাল কাটা, কৃষি সেচ প্রকল্পের ড্রেন নির্মাণ, মজা পুকুর খনন, বিশুদ্ধ পানীয় জলের নিমিত্ত নলকূপ স্থাপন, কমিউনিটি ক্লিনিক মেরামত, হাসপাতাল ভবন ও কোর্য়াটার মেরামত, ইউনিয়ন তথ্যসেবা কেন্দ্র ও উপজেলা সার্ভার স্টেশন স্থাপন, স্যানিট্রেশন, পয়ঃ নিস্কাশন, আশ্রায়ন, গুচ্ছগ্রাম নির্মাণ ও মাটি ভরাটসহ ব্রিজ-কালভার্ট নির্মাণ। এছাড়াও অতি দরিদ্রদের কর্মসংস্থান কর্মসূচির (ইজিপিপি) আওতায় প্রায় ১০০০টি প্রকল্প, কাবিখার আওতায় ৭২০ টি প্রকল্প এবং টিআরের মাধ্যমে মোট আড়াই হাজার প্রকল্প বাস্তবায়িত হয়েছে। এতে ব্যয় হয়েছে প্রায় ৫০কোটি টাকা। স্থানীয় সরকারের (ইউনিয়ন পরিষদ) রাজস্ব আয়ের এক শতাংশের খাত থেকে নির্বাচনী এলাকার ১৭ টি ইউনিয়নে প্রায় সাড়ে ৭ কোটি টাকা ব্যয়ে ৩ শতাধিক উন্নয়ন প্রকল্পের কাজ করা হয়েছে। বার্ষিক উন্নয়ন কর্মসূচী (এডিপি), পল্লী অবকাঠামো উন্নয়ন শীর্ষক প্রকল্প, জিবিআরপি ও জিবিআইসি প্রকল্প সহ ১১ টি কর্মসূচীর আওতায় ৮৮৭ কিলোমিটার সড়ক নির্মাণ, পুণঃ নির্মাণ, বিদ্যালয় ভবন নির্মাণ ও সংস্কার সহ ৭৬২টি প্রকল্প বাস্তবায়িত হয়েছে। এছাড়াও কৃষি, স্যানিট্রেশন, পয়ঃ নিস্কাশন, ড্রেন নির্মাণ, নলকূপ স্থাপন, হাট উন্নয়নসহ প্রায় ২১১২ টি প্রকল্পের কাজ সম্পন্ন হয়েছে। এতে মোট ব্যয় হয়েছে প্রায় ৮০ কোটি টাকা। বাস্তবায়িত হয়েছে আরো প্রায় ৩ কোটি টাকার অবকাঠামোগত উন্নয়ন প্রকল্পের কাজ। প্রায় সাড়ে ৪ হাজার একর ফসলী জমি জলাবদ্ধতা মুক্ত করে আবাদযোগ্য করতে খাল খনন করা সহ আন্ডারড্রেন নির্মাণ করা হয়েছে। এলাকার চাহিদার চেয়ে প্রায় ৩৬ হাজার মেঃ টন খাদ্য শস্য বেশি উৎপাদন হয়েছে। বিদ্যালয়ে শিক্ষার্থীদের ঝরে পড়ার হার প্রায় শূন্যের কোটায় নেমে এসেছে। বর্তমান সরকারের সময়কালে এই এলাকায় প্রায় ২৫ টি গ্রাম বিদ্যুতায়ন হওয়া সহ ১১ হাজার পরিবার নতুন সংযোগ পেয়েছে।